הוועדה המיוחדת למאבק בנגע הסמים, כנסת 16, פרוטוקול מספר 55, 2004-03-09 11:00

איוב קרא: אני פותח את הישיבה.

איוב קרא: אנו מקיימים היום דיון בנושא הגת.

איוב קרא: אנו מתנצלים על החום ועל האוירה הלא נוחה - לא מצאנו מקום גדול מזה - אבל אולי זה דווקא טוב; בדרך-כלל, בנושא הגת יושבים במקומות סגורים.

איוב קרא: בשבועות האחרונים היה מצב של חילוקי דעות בנושא הגת.

איוב קרא: נשמע את משרד הבריאות, שאומר שאסר לייבא זאת ושאסור להשתמש אפילו בצמח גת.

איוב קרא: מאידך, משרד החקלאות הורה להתארגן לייבוא גת מחו"ל.

איוב קרא: זו סוגיה שהיה צריך לבדוק אותה ולקבל את עמדת הוועדה בנושא הזה, כי אנו רואים שיש מסרים כפולים וסתירות בין המסרים.

איוב קרא: יש האומרים שהגת פוגע, למשל, בתפקוד המיני, בבריאות או בריכוז, ויש האומרים את ההפך.

איוב קרא: לפחות אלה שמשתמשים, לפחות רוב חבריי מהעדה התימנית, חושבים אחרת.

איוב קרא: עמדת משרד הבריאות שונה.

איוב קרא: עמדת הרשות למלחמה בסמים שונה.

איוב קרא: עמדת משרד הבריאות והרשות למלחמה בסמים היא נגד ייבוא גת והשימוש בו.

איוב קרא: ידועה מלחמתי בנגע הסמים באופן כללי, אבל כמי שחי בתוך עמו ושנים מסתובב בתוך העדה התימנית ראיתי את השימוש בגת, ולא פעם זה היה לידי, ולא ראיתי באופן אישי, אלא אם תוכיחו לי אחרת, שלצמח השפעה על הריכוז, על התפקוד ועל כל מה שקשור במערך הבריאותי של אדם.

איוב קרא: לכן, חשוב לי מאד, קודם כל, לקבוע עמדה של הוועדה בנושא הזה.

איוב קרא: אני יודע שהיתה לשר החקלאות פניה של הרבה תימנים מכל הארץ שבגלל המחסור בגת הוא הפך ליקר ויש עליות גדולות סביבו.

איוב קרא: אנשים נואשו ואמרו לו בזו הלשון: "תציל אותנו, כי חיי המין שלנו נפגעו".

איוב קרא: זה בדיוק הפוך ממה שקיבלנו ממשרד הבריאות שאומר שזה פוגע בחיי המין או לפחות בהתפתחות המינית של זכרים.

איוב קרא: אני מברך על בואם של אנשים חשובים מהעדה התימנית.

איוב קרא: נמצא איתנו מר משה נחום, שגריר ארגון הדתות הבין-לאומיות שהוקם בארצות-הברית.

איוב קרא: הוא מונה לשגריר שלום של הארגונים הללו, של כל הדתות, והוא ממוצא תימני בכל רמ"ח איבריו והוא גם היה בתימן.

איוב קרא: הוא דמות מרכזית בעדה התימנית.

איוב קרא: אעביר לו את רשות הדיבור, ולאחר מכן נציגי הרשות למלחמה בסמים, משרד הבריאות, משרד החקלאות ומשרד הרווחה יאמרו את דברם, וחברי-הכנסת יתייחסו.

איוב קרא: אני מבקש שנהיה קצרים ותכליתיים.

רחל ורצברגר: נפלה תיקון במסמך בן שני העמודים של מרכז מחקר ומידע של הכנסת - בעמוד 2 במסמך כתוב "לדברי ד"ר אבינועם רכס", וזה צריך להיות "דברי ד"ר אבינועם צברי".

משה נחום: כבוד חברי-הכנסת, קצינות המשטרה, ויש כאן ודאי עובדים סוציאליים ורופאים, אתן לכם תקציר על ההסטוריה של הגת.

משה נחום: הגת התחיל מעצי הפון בהודו, שם יש עלים גדולים יותר והם מכניסים תבלינים בתוך עלי הפון, לועסים ויורקים החוצה.

משה נחום: מבחינת הצבעים, זה אולי תואם לקיר מבחינת דקורציה שכן יש כל מיני צבעים ברוק של הפון.

משה נחום: בהודו משתמשים בזה כדי להישאר עירניים ולנהל שיחות.

משה נחום: מלכת אתיופיה, מקאדה, שבנתה ממלכה במזרח תימן - והיא בנתה גם את הערים מַארֶבְּ, רַדַּאע ובַּרַּאט - הביאה את הצמח הזה לתימן.

משה נחום: תימן נבנתה ע"י יהודי תימן שירדו מהארץ לפני 3,200 שנה.

משה נחום: הם התיישבו במערב תימן, בעיר תַּנְעֵם, ואחר כך הם בנו את העיר צנעא.

משה נחום: הגת הגיע לתימן מממלכת אתיופיה שנקראת שבא.

משה נחום: בן המלכה נולד משלמה המלך, והוא נקרא מנליק שפירושו: בן-המלך - אֵפוֹס נֵגַס כַּבְּרָא.

משה נחום: יהודי תימן מעולם לא גלו מארץ-ישראל.

משה נחום: נהפוך הוא, קלטנו חלק מהגלות של בית ראשון, שעזרא הסופר אומר עליהם בספר דברי הימים "ויביאם לחלח וחבור והרא ונהר גוזן", שזה אפגניסטאן.

משה נחום: יהודי תימן פיתחו את לעיסת הגת הזאת; חכמי תימן היו גאונים, ומה שהחזיק אותם ללמוד משושלת ממלכת אתיופיה זה איך להישאר עירני.

משה נחום: בסך-הכל, הגת הוא צמח שמשמש להרבה מאד דברים חיוביים.

משה נחום: מפעם לפעם אני לועס אותו.

משה נחום: פעם ירדתי מכנסת שם היה דיון סוער על ילדי תימן, ונתקפתי בכאב ראש.

משה נחום: נכנסתי למושב אלישיב, לזרח דנין, חברו של הזמר חיים משה, והוא נתן 'רוּבְּדַ'ה' גת (חבילת גת קטנה) ואמר שלא אדאג.

משה נחום: כשהגעתי לסיבוב חדרה, בדרך לפנות לעפולה לכיוון טבריה, כאב הראש התנדף.

משה נחום: אני אומר לכם זאת באחריות מלאה.

משה נחום: לא רק זאת, מי שאוכל מאכלים שמנים ולוקח אחרי זה גת, כל אותה צרבת נעלמת.

משה נחום: תנסו זאת.

משה נחום: יהודי תימן לעסו גת בשעות אחר-הצהריים.

משה נחום: זהו טקס, והבטחתי לערוץ 10 להראות להם מהו.

משה נחום: ביהדות תימן כשמתיישבים ללעיסת גת אחר-הצהריים, יושבים עם ספרי תורה, תאג'ים, חומשים וכל מיני ספרי תורה או ספרי פילוסופיה.

משה נחום: הם משתמשים בזה כדי להשאר עירניים ומפוקחים.

משה נחום: תימן סיפקה זאת לסעודיה עד מלחמת המפרץ - וביקרתי בשתי המדינות - וסעודיה שילמה 3.5-4 מיליארד דולר לשנה על ייצוא של גת עקב תמיכתם בסדאם חוסיין.

משה נחום: לאחר מכן, באה המכה הגדולה שבה שני נהגים, סעודי ותימני, רבו בנַגְ'רַאן.

משה נחום: התימני היה מטומטם וחתך לסעודי את פיו כי הוא קילל אותו ואחר כך הוא שחט אותו.

משה נחום: בגלל זה סעודיה החליטה להעניש את כל המדינה והפסיקה את ייבוא הגת לסעודיה.

משה נחום: אחרי סעודיה יש את סומליה, שם כ-72% מהגברים והנשים לועסים גת כדי שילדיהם ייצאו יפים, בריאים וחסונים.

משה נחום: מי שיבקר בסומליה יראה שהם ממש גדלים כמו צמח הגת: זקופים, יפים, ועורם כל כך חלק והם נראים כפסלים.

משה נחום: אפשר לראות כדוגמתם אולי את המסאי באפריקה או בהודו.

משה נחום: זאת ועוד, לגבי תרבות אכילת גת, לצערי הרב, ערביי תימן אינם נוהגים בגת כבוד כמו יהודי תימן שלועסים אותו כדי ללמוד תורה, אלא יש לנו בעיה.

משה נחום: ערביי תימן אינם אנשי ספר, והם יושבים ללעוס, לספר סיפורים ולהתהדר במעשיות, ובזה הם יכולים להיות הוזים.

משה נחום: זה הפוך מיהודי תימן.

משה נחום: בסודן לועסים את הגת מסיבה אחת שהם גרים במדבר חם ולוהט - ואותו דבר בעדן - והחום שם מגיע ל-50 מעלות בצל.

משה נחום: כמו מעלי גרה, הם לועסים אותו כדי שזה יגרום להעלאת הרוק מהחך, וזה שוטף להם את הקיבה ומקרר להם את הדם.

משה נחום: זהו תקציר לגבי הפן הבריאותי של הגת.

איוב קרא: אלו השפעות יש על נשים וגברים?

איוב קרא: מה הן העלויות שמשלמים אנשים?

נסים זאב: שמענו כאן רק על השפעות חיוביות.

נסים זאב: האם יש השפעות שליליות?

איוב קרא: יש טענה שהגת משפיע על נשים וגורם לצמיחת שערות בפניהן ובגופן, ואילו אצל הגברים זה גורם לדבר הפוך - זה עושה אותם חלקים.

משה נחום: אני יכול לענות באותה הלצה.

משה נחום: אני כל כך חלק שחושבים שאני לסבי.

משה נחום: אז מה?

אהוד רצאבי: היושב-ראש קרא, אני מבקש רשות דיבור לפני שאלך.

אהוד רצאבי: הנשים התימניות יפות ולא שעירות.

אהוד רצאבי: לעצם עניין, כחבר-כנסת וכבן גאה לעדה התימנית, אעשה כל מה שרק יכול לעשות כדי למנוע את ייבוא הגת.

אהוד רצאבי: מבחינתי, הגת הוא סם ככל סם אחר.

אהוד רצאבי: לגבי זה שכאב הראש של משה נחום עבר, לא עישנתי סמים מעולם, גם לא קלים, אבל אני מניח שאם אותו אדם היה לוקח חשיש או משהו אחר יכול להיות שגם אז כאב הראש היה עובר.

אהוד רצאבי: אינני רואה את התכונות הנפלאות של הגת.

אהוד רצאבי: חלק מהאוכלוסיה משתמש בגת, אבל יש חלק ניכר מיהודי תימן שלא משתמשים בגת.

אהוד רצאבי: אני לא משתמש בגת, אבי שיהיה בריא לא משתמש בגת, סבי וכל השכונה מסביב לא משתמשים בגת.

אהוד רצאבי: דובר: מתי הם לומדים?

אהוד רצאבי: אני יודע רק דבר אחד: איך אתה תגביל זאת כאשר הם לומדים?

אהוד רצאבי: מה קורה כאשר הם לא לומדים?

אהוד רצאבי: מי ישים את האיסור?

אהוד רצאבי: האם אתה תגיד לו: "אדוני, אתה יכול לקבל מנה רק כשאתה בא עם ספר, ואם לא - לא תקבל"?

אהוד רצאבי: ! לכן, דעתי, סם, כמו סם, לא צריך להיות מיובא.

אהוד רצאבי: עד היום, הדבר הזה חופשי לגידול בבית.

אהוד רצאבי: מי שיכול לגדל בבית שיגדל וישתמש לצרכיו הוא, ולעשות מזה עסקים - בודאי שלא.

אהוד רצאבי: מתוך סיפורי תימנים שבאו מתימן ומתוך קריאה, אני יודע שהאימאמים של תימן, שאינם יהודים, ישבו, התמסטלו ולעסו.

אהוד רצאבי: אני לא רוצה לומר איך זה נראה ואיך זה נראה כאשר לועסים, יורקים והקצף יוצא החוצה בצבעים שונים ומשונים.

משה נחום: זה בהודו.

אהוד רצאבי: גם התימנים לועסים ויורקים.

משה נחום: חס ושלום.

אהוד רצאבי: זמני קצר ואני חייב לרוץ לישיבה בוועדה נוספת.

איוב קרא: מאחר ואתה תימני, אשאל אותך: האם אתה נגד ייבוא, אבל אם מגדלים זאת בבית אתה בעד?

אהוד רצאבי: עד היום לא נעשה עם זה כלום.

אהוד רצאבי: אם אפשר היה לאסור גם את זה, הייתי אוסר זאת.

אהוד רצאבי: אבל, אני אומר שכל עוד זה לשימוש אישי של אותו אדם שמגדל בביתו, זה אחרת.

איוב קרא: מבחינת החוק, האם אתה בעד הכנסתו לרשימת הסמים המסוכנים?

אהוד רצאבי: לא הייתי משנה את הסטטוס העכשווי.

אהוד רצאבי: מי שמגדל בחצרו לשימושו האישי - וזה נקרא: "לְחַ'זְּן" מהמלה "מחסן" כי מאחסנים בפה ולועסים - דיינו.

אהוד רצאבי: לעשות מזה מסחר שלם ועסקים ולהביא זאת לארץ בייבוא - אדוני, מלבד הדף הזה של הרשות למלחמה בסמים- - -

איוב קרא: מה ההבדל בין לסחור בארץ לבין ליבא זאת מחו"ל?

איוב קרא: אולי זה יוזיל את המחיר.

אהוד רצאבי: אינני חושב שסוחרים בזה, ואם סוחרים - צריך לאסור מסחר.

אהוד רצאבי: כמו שיש איסור ייבוא חשיש ואיסור מסחר בו, זה כך לכל דבר ועניין.

רומן ברונפמן: האם יש איסור על ייבוא חשיש?

אהוד רצאבי: לא.

רומן ברונפמן: אם כך, תדבר ברור.

אהוד רצאבי: אני מצטער אם הדברים לא היו ברורים, ואחזור שוב.

אהוד רצאבי: מאחר והמסחר והשימוש בחשיש אסורים, ומאחר ולדעתי גם הגת הוא סם, ויש לזה תוצאות ורואים את האנשים כשהם מסטולים והכל עניין של כמות שימוש- - -

דובר: איפה ראית זאת?

אהוד רצאבי: הדברים נמצאים פה בדף של הרשות למלחמה בסמים.

אהוד רצאבי: כתוב פה, שחוץ מאשר לעצירות דבר זה גורם לעוד דברים: התמכרות, היזקקות למנה ליום וכן הלאה.

אהוד רצאבי: אני מודה לך שנתת לי להגיב.

אהוד רצאבי: עלי ללכת.

איוב קרא: נציג האמנים, התימנים לפחות, משה גיאת, בבקשה.

משה גיאת: רוב האמנים התימנים שמוכרים בארץ לכולנו ורוב הזמרים שמוכרים לי ולכל אחד ידועים לי כלועסי גת ומדי פעם הם משתמשים בו.

משה גיאת: גם אני עושה זאת מדי פעם.

משה גיאת: אם יש לי הופעות בערב וקשה לי לתפקד בשעות 24:00 ו-01:00 בלילה, אני לועס קצת גת וזה בסך-הכל מעיר אותי ונותן לי קצת מצב-רוח.

משה גיאת: להציג זאת כסם ממכר זה דבר חמור ביותר.

משה גיאת: גם המוֹרִי שלי שהיה תלמיד חכם ואחד מגדולי הדור ביד-אליהו ובשכונת התקוה, כשלמדתי אצלו כילד היינו יושבים ולומדים תורה כשהוא היה יושב ולועס גת.

משה גיאת: אינני רואה בזה דבר מסוכן.

משה גיאת: לגבי ייבוא גת לארץ, אין בעיה.

משה גיאת: האם לגדל זאת בחצרות כל אחד, בראש העין, ביישובים או במושבים של עדת תימן, מותר, אבל לייבא זאת - אסור?

משה גיאת: לדעתי, אם ייבאו זאת, זה גם יוזיל את מחירי הגת בארץ.

משה גיאת: מלבד זאת, יש לנו תקופות חורף בהן קשה להשיג את עלי הגת כי הוא זקוק לטמפרטורות מסויימות.

משה גיאת: לא תהיה שום בעיה לייבא זאת.

משה גיאת: אני בעד לייבא זאת לארץ.

שמאי גולן: אדבר בקצרה וארד מהחגיגה והשמחה.

שמאי גולן: מבחינת הסטטוס של הגת, היום הוא לא מוגדר כסם ולכן הוא לא מופיע בפקודת הסמים האסורים.

שמאי גולן: דרך-אגב, יש עוד הרבה מאד צמחים שמשפיעים בצורה כזו או אחרת על בני-אדם ואינם מופיעים בפקודה.

שמאי גולן: נושא הגת עלה בגלל ההצגה שנעשתה עם העניין הזה.

שמאי גולן: אין ספק שבגת יש דברים מזיקים, כמו שיש דברים שיוצרים השפעה טובה ומשמחת.

שמאי גולן: דרך-אגב, אם תשאלו משתמשי קוקאין, הם יגידו שזה עושה להם הרגשה נהדרת וטוב להם והם יכולים לתת הרצאה מופלאה כמה זה טוב.

שמאי גולן: הרשות למלחמה בסמים עומדת בראש ועדה בין-משרדית, הכוללת משטרה, משפטים, בריאות, שבוחנת תמיד את השאלה איזה חומר ייכנס לפקודה ואיזה חומר לא ייכנס לפקודה.

שמאי גולן: לפני הרשות עומדים כמה נושאים: מה מידת הנזק שהחומר הזה גורם ומשך הטווח שזה גורם?

שמאי גולן: האם זה נזק מיידי או ארוך?

שמאי גולן: האם זה נזק למח?

שמאי גולן: האם יש השפעות?

שמאי גולן: האם זה ממכר או לא?

שמאי גולן: האם זה נפשי וכו'?

שמאי גולן: אחת השאלות היא האם הסם הזה או החומר הזה נפוץ במדינת ישראל ומהי מידת הנפיצות שלו.

שמאי גולן: מדובר בצמח שמשתמשת בו אוכלוסיה אחת והיא העדה התימנית.

שמאי גולן: זה יותר נפוץ בקרב המבוגרים או הזקנים ופחות בקרב הצעירים.

שמאי גולן: לכן, עד היום, לא מצאנו סיבה למה דווקא את הצמח הזה להכניס לפקודת הסמים, כשם שעד היום הדאטורה לא בפנים ועוד הרבה מאד צמחים אחרים לא נמצאים בפקודה.

שמאי גולן: במקרה, מחר מתקיימת ישיבה של הוועדה הזאת - וזה מתקיים אחת ל-3-4 חודשים - ואין לי ספק שהצמח הזה יעלה על סדר-היום.

שמאי גולן: אינני בטוח שנמהר להכניסו.

שמאי גולן: אני יודע שאשאל עוד מעט שאלה כאן או במקום אחר: איך אתה עושה את ההבדל בין זה לבין מריחואנה, שהרי שניהם צמחים?

שמאי גולן: מדוע מריחואנה אסורה גם לשימוש, ואתם מנהלים מלחמת חורמה כנגד כל משתמשי המריחואנה, ומדוע הגת - לא?

דובר: זו שאלה נכונה.

שמאי גולן: אני יודע שהשאלה נכונה, ולכן אני מקדים את התשובה.

שמאי גולן: יש הבדל גדול ועצום בין המריחואנה לבין הגת גם בסוג החומר שיש בתוך צמח המריחואנה להבדיל מהגת, בנזקים שהוא עושה ובמידת השימוש שהוא עושה.

שמאי גולן: לכן, לא הייתי רוצה בכלל להיכנס להשוואה בין מריחואנה לבין גת כמו לצמחים אחרים.

שמאי גולן: לגבי הסטטוס שבו נמצא כרגע הגת - שהוא איננו מופיע בפקודה אבל אנו ממליצים לא להתיר את ייבואו, בדיוק כדברי חבר-הכנסת אהוד רצאבי - אנו נבחן בישיבת הוועדה הקרובה או בישיבה שלאחר מכן האם ראוי וצריך לשנות את הסטטוס של הגת.

שמאי גולן: אינני בטוח בכך, ואני חושב שלא צריך.

רפ"ק יפעת שטיינברגר: באופן עקרוני, על-פי המידע שיש לנו וגם על דעת הרשויות השונות, עד לאחרונה מדובר, בכל מקרה, בהיקפי שימוש מצומצמים בחומר הזה.

רפ"ק יפעת שטיינברגר: עיקר השימוש הוא על רקע אתני.

רפ"ק יפעת שטיינברגר: בשלב זה, אנו לא רואים בעיה.

רפ"ק יפעת שטיינברגר: איננו רואים פעילות פלילית סביב עצם השימוש.

רפ"ק יפעת שטיינברגר: בנוסף, ברוב המדינות בעולם השימוש בצמח עצמו איננו אסור על-פי חוק.

רפ"ק יפעת שטיינברגר: על-פי נתוני המעבדה, שרינה לוי תרחיב עליהם, ריכוז החומרים הפעילים בצמח הגת נמוך, ולכן השפעות צריכת הצמח בצורתו הטבעית בלעיסה הן חלשות יחסית.

רפ"ק יפעת שטיינברגר: אנו גם ערים לכך שלאחרונה השימוש בצמח הולך ומתפשט גם לאוכלוסיות נוספות מעבר לשימוש העדתי המוכר לנו.

רפ"ק יפעת שטיינברגר: בעקבות זאת, אנו נמשיך לעקוב אחר החומר הזה.

רפ"ק יפעת שטיינברגר: המלצותינו הן: ראשית, אנו ממליצים לוועדה בראשות הרשות למלחמה בסמים, זו שמתכנסת מחר, להעלות את הצמח לדיון ובאמת לראות את כל הפנים שקשורים לזה.

רפ"ק יפעת שטיינברגר: שנית, אנו ממליצים לרשות למלחמה בסמים לערוך איזה שהוא מחקר מקיף לגבי הצמח עצמו ולגבי השפעותיו, כי גם בעולם אין כל כך מחקר לגבי זה.

רפ"ק יפעת שטיינברגר: איננו יודעים על מחקרים מודרניים חדשים על הצמח והשפעותיו.

רפ"ק יפעת שטיינברגר: לדוגמא: הרשות מבצעת סקר לגבי נושא שימוש בסמים באוכלוסיה, ואנו ממליצים להכניס את הגת כאחד מהחומרים ששואלים לגביהם.

שמאי גולן: אני כבר מתחייב שנכניס זאת.

רפ"ק רינה לוי: אוסיף לגבי ההבדל בין הצמח לבין החומרים שיש בו.

רפ"ק רינה לוי: כמו שיפעת שטיינברגר כבר אמרה, הצמח מכיל CATHINE ו-CATHINONE בריכוזים נמוכים מאד, כאשר חומרים אלה נמצאים רק בעלים הירוקים הטריים.

רפ"ק רינה לוי: כשאדם לועס, השימוש הוא ע"י לעיסת העלים הטריים בפה.

רפ"ק רינה לוי: שאלת הייבוא היא שאלה שצריך להעלותה מחדש, כי ייבוא צמח עם חישוב כמות ה-CATHINE וה-CATHINONE שיש בצמח הקצור עד זמן השימוש - השאלה היא האם בכלל שווה להשקיע את כמות הכסף שאמורים להשקיע בנושא ייבוא והאם הצמח הזה הוא צמח אפקטיבי.

רפ"ק רינה לוי: הצעתנו היא להתייחס לחומרים שיש בצמח ולא לצמח עצמו, כלומר להתייחס ל- CATHINE ול-CATHINONE ואולי עליהם להחיל את נושא האיסור על אחזקה ושימוש וייבוא של CATHINE ו-CATHINONE כחומר כימי מזוקק או מבודד, ולא לגבי הצמח.

איוב קרא: מרים פרויד ממשרד החקלאות, האם החלטתם להציל את התימנים - חיי המין שלהם נפגעו?

מרים פרויד: לא החלטנו להציל את התימנים, אבל המשרד שלנו מתייחס לנושא הפגיעה האפשרית בצמחים שקיימים בארץ ולא להיבטים הבריאותיים של הגת.

מרים פרויד: כל עוד הגת לא אסור רשמית במדינת ישראל, אין לנו שום כלים לאסור את ייבואו.

מרים פרויד: מדינת ישראל חתומה על כל מיני אמנות והסכמים בין-לאומיים שאוסרים אפליה בין שוק מקומי לייבוא, ועל סמך ההסכמים האלה אינני רואה שום דרך שאנו יכולים לאסור את ייבוא הגת אם הוא לא נאסר לשימוש בארץ.

מרים פרויד: עשינו ניתוח סיכומי די רחב על הגת שמיובא מאתיופיה ומאנגליה, כי הוא נאסף בעולם וכנראה מגיע דרך אנגליה, וקבענו את דרישות הייבוא שלנו כך שהנזקים לצמחיה, לצומח ולחקלאות בארץ יהיו מינימליים.

מרים פרויד: אם הגת מיובא בדרך הרשמית ונכנס לבדיקה ועומד בדרישות, הסיכון בו קטן.

מרים פרויד: אנו פוחדים הרבה יותר מהברחות גת, ותפסנו כבר כמה וכמה כאלה, כי אז הצמח לא נבדק והוא נכנס ויכול להזיק לא רק לגידול הגת בארץ אלא לחקלאות אחרת שקרובה לצמחים של הגת.

מרים פרויד: הנזק מההברחות יכול להיות הרבה יותר גדול מאשר מהייבוא החוקי שלו.

איוב קרא: כמה עולה קילוגרם אחד גת?

מרים פרויד: אין לי מושג.

משה נחום: בקיץ חבילת גת עולה 10-20 שקל היות וזה מצוי, ובחורף מחיר חבילת גת מגיע ל-30-50 שקל.

דובר: לא.

דובר: המחיר הוא 25-40 שקל.

איוב קרא: כמה זמן מחזיקה חבילה כזו?

משה נחום: אתה יכול להחזיק אותה במקרר שבוע ימים.

איוב קרא: כלומר, זה משהו כמו כמה שקלים מדי יום.

משה נחום: כן, 5-10 שקלים.

מרים פרויד: כדי לשים נושא זה בפרופורציה, אגיד שייבוא הגת מתבצע רק בחודשי החורף כשיש מחסור בארץ.

מרים פרויד: זה לא ייבוא של כמות מסחרית שיפגע ויוסיף על הכמות הנמצאת בארץ.

שמאי גולן: אלה כמויות קטנות.

איוב קרא: גם אם ישלמו לי כסף, לא אוכל זאת.

איוב קרא: הוא רגיל לזה, כי הוא בא מצנעא.

איוב קרא: נשמע את בתיה הרן לגבי עמדת משרד הבריאות, לפני שנשמע את חבר-הכנסת הרב נסים זאב שצריך לומר את עמדת הרבנים.

בתיה הרן: עלי הגת מותרים לשימוש המסורתי, ומשרד הבריאות לא מתנגד לו בצורה הטבעית.

בתיה הרן: גם אנו מתרכזים ב-CATHINE וב-CATHINONE - החומר המזוקק והטהור - ואנו נמליץ להכניסם לרשימת הסמים המסוכנים, כמו שישראל התחייבה באמנה הבין-לאומית לסמים מסוכנים.

בתיה הרן: משרד הבריאות ימשיך לעקוב אחרי מדיניות השימוש בגת בארצות השוק האירופאי המשותף, בארצות-הברית, באוסטרליה ובארצות אחרות, ויגבש החלטות בהתאם אם יהיה צורך.

בתיה הרן: כמו שאמרתי, משרד הבריאות מתנגד לשימוש בחומרים הפעילים בכל דרך שהיא, גם בצורה הסינתטית והמזוקקת, כולל בתוספי תזונה, חליטות וכו'.

בתיה הרן: אנו נפעל להכליל את החומרים CATHINE ו-CATHINONE ברשימת הסמים המסוכנים.

שמאי גולן: אבל, לא את הצמח ולא את העלים.

דוברת: לא בצורה הטבעית.

דוברת: בתיה הרן: רק בצורה הזו.

דוברת: משרד הבריאות לא מתנגד לגידול צמח הגת לשימוש המסורתי, כולל ייבואו בצורה הטבעית בתנאים האמורים.

נסים זאב: במקרה, אני מכיר את העלה כי לעסתי אותו פעם שכן יש לי חברים תימנים שאמרו לנסות.

נסים זאב: תמיד כשנכנסתי איתם לתפילה, הם לא היו מסוגלים אפילו באמצע התפילה לעזוב את העלה הזה.

נסים זאב: זה משהו מדהים.

נסים זאב: הם מתמכרים לעלה הזה.

נסים זאב: אבל, לדעתי, גם מי שלועס מסטיק לא יכול לעזוב את הלעיסה הזאת כי הוא כל הזמן רגיל ללעוס.

נסים זאב: שאלתי במה זה משפיע.

נסים זאב: ראשית, אלה שרוצים להיגמל מעישון סיגריות יכולים להיגמל דרך לעיסת הגת.

נסים זאב: שנית, כדברי ידידנו קודם, לגבי מי שרגיל למאכלים שמנים, זה מונע ושומר על אנשים שייראו יותר רזים אם הם קצת שמנים.

נסים זאב: אינני מבין מה ההבדל בין זה לבין משקאות חריפים, עראק וקוניאק, שנמכרים בריש גלי.

עומר עמירם: אמרת, בדיוק, את הנקודה הנכונה.

עומר עמירם: כך גם סיגריות.

נסים זאב: האם הגת יותר חמור מויסקי, מקוניאק או מעראק?

נסים זאב: העניין של התמכרות לדבר - אפשר להתמכר לכל מאכל.

נסים זאב: דרך-אגב, זה בכלל לא משפיע על התימנים.

נסים זאב: יכול להיות שזה ישפיע על סוג של עדות אחרות, נניח, ואינני מאמין שזה יכול לקרות, אם האשכנזים יקחו את הגת הזה וישתמשו בו.

נסים זאב: זו צריכה להיות הבדיקה של משרד הבריאות.

נסים זאב: מאכלי התימנים שונים מהמאכלים הרגילים שלנו.

נסים זאב: ישבתי כמה פעמים בסעודה תימנית, וכל המאכלים שלהם, החילבה והמאכלים החריפים למיניהם, אינני רגיל בהם וזה קשה לי.

נסים זאב: אני אפילו לא מבין איך הם מסוגלים לאכול אותם.

נסים זאב: הם אומרים: "לנו זו סגולה לאריכות ימים", ואכן הם מאריכים ימים ושנים בין העדות בגלל המאכלים המיוחדים ובגלל אותם עשבים.

נסים זאב: האם אני טועה?

איוב קרא: אולי גם בגלל הגת.

נסים זאב: גם בגלל הגת.

נסים זאב: אינני רואה שום בעיה.

נסים זאב: אם באמת יש מחסור בגלל שאולי איננו מסוגלים לעשות ייצור או שיש איזו שהיא בעיה, אני בעד כן לייבא כמות מוגבלת עם פיקוח של משרד הבריאות.

נסים זאב: במידה ומשרד הבריאות יגיע לאיזו שהיא מסקנה, חס וחלילה, של פגיעה והתמכרות שיכולה להרע עם האנשים ולכלול לזאת ברשימת הסמים האסורים, אינני רואה שזו תהיה בעיה בעתיד שמשרד הבריאות ישנה את עמדתו.

נסים זאב: אבל, נכון להיום, זהו צורך אמיתי לאותן עדות ולאותם אנשים שרגילים לזה, זה עוזר להם ומיטיב עמהם וגם בריא להם.

נסים זאב: לכן, אני בעד בצורה חיובית ביותר.

איוב קרא: איריס מורדוקוביץ ממשרד הרווחה, האם יש לכם עמדה בנושא הזה?

איריס מורדוקוביץ: אני חושבת שהעמדה היא עקיפה.

איריס מורדוקוביץ: אני יכולה להתייחס רק להיבט של קצה הרצף שזה ההיבט של אוכלוסיית המכורים לסמים שנמצאים אצלנו לטיפול.

איריס מורדוקוביץ: מכיון שזה חומר שמשנה מצב-רוח, מכור לסמים שנמצא בטיפול אנו לא מאפשרים לו להשתמש בגת בתהליך הטיפול או אחריו.

איריס מורדוקוביץ: מבחינתנו, זהו מעבר ואופציה לסיכון לחזרה להתמכרות.

איריס מורדוקוביץ: לכן, איננו מאפשרים זאת במסגרות לטיפול במכורים לסמים.

עומר עמירם: אני עומר עמירם, אזרח מן היישוב.

עומר עמירם: ביקשתי להיות כאן, והזמינו אותי לכאן מאחד המשרדים.

עומר עמירם: לדעתי, בזבוז הזמן כאן מוחלט.

עומר עמירם: אתה יודע בדיוק כמוני, שבמקום לנהל את הדיון על סיגריות שהורגות עשרות אלפי אנשים בשנה או על אלכוהול, עוברים לגת.

עומר עמירם: אינני מדבר על סמים.

עומר עמירם: אם הסם הוא בגדר פקודת הסמים - מאה אחוז, אבל הוא לא מוגדר בפקודת הסמים.

עומר עמירם: היום, משרד הבריאות יכול לאשר ל"גת פלוס" לייצר קפסולות ואין שום בעיה.

עומר עמירם: לא מדובר בחצרות, והיום יש עשרות ומאות דונמים בארץ.

עומר עמירם: אם אדוני ירצה לעשות בוועדה כמו בוועדת לבדיקת הזנות, אפשר להסתובב בעשרות הדונמים ולראות אנשים שמגדלים זאת בצורה מסחרית ומוכרים זאת בארץ.

עומר עמירם: אני כבר לא מדבר על השימוש המסחרי שקיים ונוכח בארץ.

עומר עמירם: יש כאן ארבעה משרדים ממשלתיים, ואחד לא מחובר לשני.

איוב קרא: לא באנו להטיף.

איוב קרא: לא באנו לכאן לנגח אנשים.

איוב קרא: תדבר לעניין וסיים את דבריך.

עומר עמירם: משרד החקלאות מאשר ומשרד הבריאות מסייג, ויש גם את המשרד לביטחון פנים.

עומר עמירם: 15 שנה הייתי שם, והגת עושה רק טוב לאנשים.

גליה שחם: אני גליה שחם ממשרד החינוך.

גליה שחם: מה היחס לילדים וצעירים?

גליה שחם: אני יודעת שהמנהג הוא אכן של מבוגרים.

גליה שחם: אנו, במשרד החינוך, לעת עתה לא נתקלנו בבעיה במערכת החינוך.

גליה שחם: אבל, מעניין אותי האם יש איזה שהוא נוהג לגבי צעירים.

איוב קרא: זה עתה הצטרפו אלינו ציון גולן - הזמר, ועובדיה בן-שלום - נשיא האגודה לטיפוח מורשת יהדות תימן.

משה נחום: לפני שאענה לגברת שחם, ברצוני לומר שהבוקר ראיתי את הראיון בערוץ 10 בו התווכחו על סמים.

משה נחום: בקנדה התנדבתי שנים רבות ב-CLARK INSTITUTION שם גמלו ילדים מסמים; הם היו אוכלים אצלי במסעדות או במלון, ונתתי מה שיכולתי לתרום להם כתרומה.

משה נחום: לילדים האלה, שאת מדברת עליהם, מגיל 15-16 ומעלה יש להם הרבה שיעורים, ואם בתי תגיע לגיל 15-16 ותרצה לקחת גת כדי להישאר עירנית וללמוד למבחנים, אקנה לה גת והעיקר שציוניה יהיו טובים.

משה נחום: זה עדיף מאשר לקחת סם שמרדים אותם, והם מתמכרים לסמים זולים.

משה נחום: היום, אומרים שזה לא כמו מריחואנה או חומרים נרקוטיים אחרים.

משה נחום: אלה שטויות.

גליה שחם: אבל, לא מוכרחים או זה או זה, ואפשר גם בלי.

גליה שחם: משה נחום: עדיף זה מאשר זה.

גליה שחם: ביקשתי להזמין את עובדיה בן-שלום וגם את הזמרים והרבנים, ולצערי הרבנים לא הגיעו.

גליה שחם: תקחי מפה חוות דעת.

גליה שחם: עובדיה בן-שלום מארגן ימי תרבות וימי עיון ברחבי הארץ, ואין דבר כזה שלא יהיה "תַּחְ'זִינָה" עם ספרי תורה פתוחים.

שמאי גולן: מי אמר שזה טוב?

שמאי גולן: זה שיש את הדברים האלה זה בסדר, אבל עוד אף אחד לא אמר שזה טוב.

משה נחום: זה מצויין.

שמאי גולן: אתה אומר כך.

משה נחום: אין חכם כבעל נסיון.

משה נחום: האם ניסית את זה?

שמאי גולן: לא.

משה נחום: אני גר בקנדה 38 שנה, ולפעמים הייתי צריך לנסוע לדטרויט או לניו-יורק כדי להביא גת לחבר'ה תימנים שגרים בטורונטו.

משה נחום: למה?

משה נחום: יש להם אירועי מתן-תורה וליל חיבוט ערבה, ואתה ודאי לא מכיר זאת.

שמאי גולן: אני גר פה 55 שנה.

שמאי גולן: אני מכיר זאת היטב.

משה נחום: אתה מכיר זאת מצויין.

משה נחום: אדם שנכנס לבית-הכנסת וצריך להישאר עירני כדי לראות את שערי השמיים נפתחים וכדי שהוא ילמד את התורה בעירנות - מה רע בזה שאני מביא לו גת כדי שהוא ישאר עירני?

דובר: מה זה: רע?

עומר עמירם: הם פשטו את הרגל במריחואנה, אז הולכים עכשיו לגת.

עומר עמירם: משה נחום: המריחואנה גורמת ליותר צרות צרורות במערכת העיכול, בריאות, בנשימה, במוח ובמערכת העצבים.

שמאי גולן: אין ספק בכלל.

שמאי גולן: זה הרבה יותר מזה.

משה נחום: התנדבתי במשך 16 שנה בנושא הזה.

משה נחום: עובדיה בן-שלום היה אצלי במשרד בקונגרס היהודי העולמי בקנדה, ונהניתי לארחו.

משה נחום: אני אומר לך שהתרבות שהוא מעניק לעם ישראל או הפצת התרבות התימנית בעולם כל כך חיובית.

משה נחום: קח את שלומי שבת וזמרים שהם כלל לא תימנים, ותראה שהם "מְחַ'זְּנִים".

משה נחום: זה שהוא צריך להתחיל להופיע בשעות 23:00, 24:00 או 01:00 בלילה הוא מעמס.

משה נחום: מה יכול להעירו ולפתח את קולו כמו הזמר משה גיאת?

משה נחום: עדיין לא זכיתי לראות את משה גיאת "מְחַ'זְּן", וגם הוא לא ראה אותי "מְחַ'זְּן".

משה נחום: אבל, הנה ציון גולן.

משה גיאת: מדי פעם.

משה נחום: אולי מדי פעם אנו עושים זאת, אבל אנו עושים זאת כשאנו זקוקים לזה.

משה נחום: הזיקה שלנו היא לא מתוך סם.

משה נחום: יש כאן מאמר, מחקר רפואי, שאומר שלגת יש שש תכונות נפלאות.

משה נחום: במקום העלים אתה יכול ללעוס מסטיק.

שמאי גולן: אינני מבין במה אתה מנסה לשכנע אותנו.

משה נחום: אני מנסה לשכנע אותה, כי מדובר בתלמידים.

גליה שחם: זה נשמע שתצא מפה המלצה בתי-הספר לתת לתלמידים.

משה נחום: עושים היום את הגת כמסטיק.

משה נחום: הילד לועס מסטיק, נשאר עירני ועובר את המבחנים.

משה נחום: במקום שהוא ילעס, הוא לוקח מסטיק או שתי גלולות.

משה נחום: מה עושה הגת?

משה נחום: - עירנות מוגברת, כושר ריכוז, ביטחון עצמי, ידידותיות ולא יהיו סכינים, שביעות-רצון, והדבר הגדול ביותר, וזה דבר עצום, הוא: זרימת רעיונות למוח מתוך עירנות.

רפ"ק רינה לוי: ברצוני להעיר כאן הערה, כי אני חושבת שהדיון מוסט למקום אחר לגמרי בנושא עידוד שימוש בסמים בכלל.

רפ"ק רינה לוי: דיברנו כאן על הגת ועל השארת צמח הגת במצבו כמו שהוא היום, בלי לעורר כאן את ההשפעות הנוספות שיש לצמח.

רפ"ק רינה לוי: כשאנו מדברים על השפעות, אז גם ל-LSD יש השפעות בדיוק כמו שנאמרו כאן.

רפ"ק רינה לוי: הרבה אמנים טוענים ש-LSD מעורר אצלם את היצירתיות - אז אולי נאשר באותו גל גם את השימוש ב-LSD.

רפ"ק רינה לוי: כך גם אמפטמינים שונים יוצרים אצל אנשים עירנות - אז אולי נאשר אמפטמינים.

רפ"ק רינה לוי: אותו דבר גם לגבי קוקאין.

רפ"ק רינה לוי: אני חושבת שכדאי אולי לא לצאת כאן עם אמירות יתר בשבח הגת, כי את אותם הדברים יש גם בסמים האחרים.

איוב קרא: אתייחס לזה בסיכום.

איוב קרא: עובדיה בן-שלום, הגעתם מאוחר ואנו כמעט לקראת סיכום.

עובדיה בן-שלום: אילו היה עובר חוק רשות שבזי, ובעזרת ה' זה יעבור, בתוך הסעיף התרבותי יש את סעיף הגת.

עובדיה בן-שלום: אני מבקש סליחה, אך לא היה צריך להכניס את הנושא הזה עם סמים, כי אז זה כבר מסוכן.

עובדיה בן-שלום: זה לא בריא בכלל.

עובדיה בן-שלום: מי אמר לכם להכניס סעיף סמים בתוך הגת?

עובדיה בן-שלום: אם זה סם, כבר היה צריך לעצור את טירת-יהודה שם כבר 40-50 שנה מפעל שלם חי מזה וכן לעצור זאת בירושלים, במושבים, בפרדס-חנה ובאבן-יהודה.

עובדיה בן-שלום: קראנו לחברים: משנת חכמים מאבותם קיבלו.

עובדיה בן-שלום: חכמים שרוצים ללמוד "מנורת המאור", "זהר" או פרשת-השבוע, לא יכולים ללמוד בלי שתהיה תעסוקה בלסת.

עובדיה בן-שלום: זה מעורר אותם ללימוד, ואת תראי שכל חתני התנ"ך העולמיים, מהרב אלשייך וגמור בחוֹמְרִי ובנוער, אוכלי גת וכולם תלמידי חכמים ונבונים.

עובדיה בן-שלום: צר לי שאני שומע פה "סמים" שוב ושוב.

עובדיה בן-שלום: אולי איזה מפעל סמים רוצה להרויח סביבנו את הנושא הזה.

עובדיה בן-שלום: זה לא נכון, ואני מוחה על כך.

עובדיה בן-שלום: זה נמשך אלפי שנים, מאז חורבן הבית, ממלכת שבא, ועד דורנו.

עובדיה בן-שלום: חזרתי מקניה, מלונדון ומכל מיני מקומות, וזה התפתח כמפעל יוצא מן הכלל.

עובדיה בן-שלום: אבל, אף פעם לא כתוב: "הימנעו מאכילת סמים".

עובדיה בן-שלום: בשום פנים ואופן, אני לא מסכים לזה.

עובדיה בן-שלום: אז, מה עכשיו רוצים החברים, ברשותו של חבר-הכנסת איוב קרא?

עובדיה בן-שלום: שזה ייכנס גם למפעלים הדרוזיים לאט-לאט.

עובדיה בן-שלום: כך אני חושב.

שמאי גולן: חבר-הכנסת קרא, יש לנו עכשיו רעיון טוב לפרנסה.

עובדיה בן-שלום: זה כבר נכנס אצל הבדואים.

עובדיה בן-שלום: לפני ארבע שנים חבר-הכנסת איוב קרא חנך את הנושא הזה בהר-תבור.

עובדיה בן-שלום: שיבלי - כולם בהר הזה מתעז שבתימן, ועכשיו הם הולכים לגדל את הגת.

עובדיה בן-שלום: פתחנו שם בית-חינה, אוהל מלכותי.

עובדיה בן-שלום: שלשום היו 120 נציגים מנורוגיה ומכל איזורי הארץ: הבדואים הדרוזים וכו'.

שמאי גולן: תזמין אותנו.

עובדיה בן-שלום: אנו חוזרים למורשת אבות.

עובדיה בן-שלום: התקלקלנו במשך הרבה שנים; התמותה התחילה מגילאי 60-70, הדום-לב התחיל מגיל 40 והפשע מתחיל מגילאי 18-20.

עובדיה בן-שלום: מה 'התלבשתם' על אגף תרבותי יוצא מן הכלל?

עובדיה בן-שלום: "משנת חכמים זקניך ויאמרו לך".

עובדיה בן-שלום: תְזמנו ותלכו לכל המקומות האלה ותראו איזו תרבות יפה ונפלאה.

עובדיה בן-שלום: סביב זה יושבים ולומדים.

עובדיה בן-שלום: אני עכשיו מעודד זאת.

עובדיה בן-שלום: הבאתי את זבולון כהן, קבלן בניין רציני ומכובד, שבתו מזכירה ראשית של ראש הממשלה, והוא עוסק בזה.

עובדיה בן-שלום: אביו נפטר עכשיו, ואמרתי לו שיעשה עוד דונם.

עובדיה בן-שלום: חבר-הכנסת איוב קרא, בחרו בך התימנים.

איוב קרא: אני על תקן תימני, וברוך ה', עכשיו, יש עוד שניים חוץ ממני.

איוב קרא: עובדיה בן-שלום: בחרו בך התימנים.

איוב קרא: ראשית, תעביר את חוק רשות שבזי.

איוב קרא: אם נעביר את חוק רשות שבזי, זה יעבור כמו חוק האידיש, חוק הלאדינו וכמו כל הדברים.

איוב קרא: אנו אנשי תרבות שייסדנו את ארץ-ישראל לפני המדינה.

איוב קרא: לפני שישירו הזמרים את השיר על הגת, וזו מתנה והפתעה, וביקשתי שיכניסו את כל הערוצים - זה חשוב גם לתקשורת - נשמע עוד כמה דוברים בקצרה.

דובר: ברצוני להפנות את תשומת לבכם לעיתון "NEWS WEEK", עיתון מכובד מאד בארצות-הברית, הוציא מאמר בינואר 1993.

דובר: חיילי ארצות-הברית היו בסומליה באותה תקופה, והיתה דאגה רבה כי חשבו שהגת הוא סם.

דובר: דוקטור לסטר גרינספון מבית-הספר לרפואה באוניבסיטת הרווארד חקר ומצא שאפקט הגת דומה בדיוק לקפאין וההתייחסות לגת זה כמו שבן-אדם שותה קפה.

דובר: לא אנו אמרנו זאת, אלא דוקטור לרפואה מאוניברסיטת הרווארד.

דובר: זו בדיוק אותה השפעה כמו שאדם שותה קפה בבוקר.

דובר: אין לי בעיה להביא את העיתון הזה.

זבולון כהן: זה כמו קוקה-קולה.

שלמה סמרי: ברצוני להתייחס לשתי נקודות בדפים שחולקו פה.

שלמה סמרי: ראשית, נאמר פה שממשלת ארצות-הברית אסרה את השימוש בגת והכנסתו לארצות-הברית.

שלמה סמרי: זה בכלל לא נכון, משום שאני יודע בודאות ובאופן אישי שכל התימנים וכל העדנים שנמצאים בסטנפורד באנגליה, בלונדון, ובכל העדנים שנמצאים בניו-יורק, במנהטן ובברוקלין, מייבאים זאת.

שלמה סמרי: כמעט כל שבוע מגיע גת אליהם באופן שוטף.

שלמה סמרי: זה שכתוב פה שממשלת ארצות-הברית לא מאשרת זאת זה בכלל לא נכון.

שלמה סמרי: שנית, משרד הבריאות עצמו באיזה שהוא סיכום רפואי כותב פה: "נטען שיוצאי תימן אינם מדגימים השפעות לוואי שליליות בעקבות השימוש בסם".

שלמה סמרי: הוי אומר, כמו שאמר חברי שישב פה, שיכול להיות שלצריכת הגת יש איזו שהיא השפעה כמו קפאין ואולי אם נרד יותר למטה ונאמר על הקטונין - אינני יודע אם מישהו בדק בכלל כמה אחוזים יש בתוך עלה הגת וכמה בכלל צריך לצרוך עלי גת כדי להגיע לאיזו שהיא כמות קטונין שמשפיעה פיזית על מערכת העצבים או על הגוף.

שלמה סמרי: כלומר, כשהאדם לוקח גת, הוא לוקח 'רובד'ה' שזו בערך כמות כזו קטנה, ובמשך שעות הוא יכול ללעוס את אותה כמות.

שלמה סמרי: הוי אומר, למעשה, אין לזה שום השפעה פיזית.

שלמה סמרי: יותר מזה, למיטב ידיעתי, כשישראל ישעיהו עליו השלום היה יושב-ראש הכנסת, נדמה לי שחוקק חוק לשימוש בגת.

איוב קרא: אני רוצה לתת לשני הזמרים לשיר את שיר הג'מעה, ולאחר מכן אסכם את הדיון.

ציון גולן: כמה 'כיף' לשבת.

ציון גולן: אני לא לועס גדול, אבל אני נהנה להיות בחברת זמרים שלועסים, יושבים, מדברים, שרים וצוחקים.

ציון גולן: (שירת שיר הג'מעה על-ידי הזמרים ציון גולן ומשה גיאת.

ציון גולן: ) היו"ר איוב קרא:

ציון גולן: ברצוני לסכם את הדיון בכמה משפטים.

ציון גולן: אחרי שיר כזה, אי-אפשר שלא להתלהב.

ציון גולן: באופן אישי, אני אוהב כל כך את העדה התימנית, ועד שנבחרו חברי-הכנסת גילה גמליאל ומיכי רצון תמיד הייתי נציג התימנים.

ציון גולן: יושב פה מישהו שאני קשור הרבה שנים אליו ולילדיו, עובדיה בן-שלום.

ציון גולן: כיושב-ראש הוועדה, אני רוצה לומר לך שנושא הגת הוא חלק ממורשת יהדות תימן.

ציון גולן: ראיתי את האשכנזים של התימנים היום ומה הם דיברו פה - סליחה שאני אומר זאת - ואני חושב, חד וחלק, שאי-אפשר להכניס את נושא הגת לקבוצת הסמים.

ציון גולן: אי-אפשר לדבר עליהם בקול אחד.

ציון גולן: לא אהבתי את זה, ואני חושב שלא נכון לעשות זאת.

עובדיה בן-שלום: תוסיף לסיכום: תימני"ם - תאמינו יהודי משיח נאמן יבוא מתימן.

איוב קרא: לסיכום: נושא הגת איננו נושא של סמים, כי זה לא משפיע על שום דבר שלילי בחברה.

איוב קרא: זה פר-אקסלנס של האדם והנפש של האדם.

איוב קרא: אין לזה השלכות של גניבות, פריצות או אלימות, אלא להפך.

איוב קרא: לכן, כשאינך פוגע בזולת בשום דבר, למעשה אין שום סיבה בעולם שלא יימשך המצב הנוכחי.

איוב קרא: אדרבא ואדרבא, אני חושב שזה רק שומר על הצביון המיוחד של העדה התימנית - על אופיה,תרבותה והתנהלותה.

איוב קרא: אני מקווה להיות בראש משלחת שתבקר בקרוב בתימן.

איוב קרא: זו משאלת הלב שלי, ותמיד חשבתי על זה.

איוב קרא: במקביל, אני חושב שצריך להמשיך לחקור את הנושא הזה.

איוב קרא: אין עמדה של הגורמים שישבו פה, משרדי הממשלה.

איוב קרא: צריך לתת עמדה ברורה לגבי הנושא הזה.

איוב קרא: מאידך, מדובר במוצר עממי ביותר שעולה אולי כמה שקלים בודדים ביום למי שמשתמש.

איוב קרא: לכן, אם אנו יכולים, ושר החקלאות רוצה לייבא את הדבר הזה, כדי להוזיל זאת עוד יותר, אדרבא ואדרבא.

איוב קרא: כל עוד אין עמדה אחרת, לא צריך לעשות מזה כאילו טראומה או איזה שהוא דבר שהוא פלילי או דבר שלא נכון לעשותו.

איוב קרא: אני חושב שעמדת המשטרה נכונה, שצריך לבדוק את כל הנושא הזה בראיה ממלכתית ובראיה השפעתית.

איוב קרא: אבל, זה לא נושא שצריך להיות בקבוצה שנבדקת כסמים, כי זה לא סם.

איוב קרא: זה יוצר אוירה כל כך טובה בקרב יהדות תימן או אנשים שעלו מתימן, שאסור בשום פנים ואופן לחשוב אפילו ולהעלות על הדעת שהדבר הזה מסוכן או מביא לסכנה למישהו.

איוב קרא: עד כמה וכמה אפשר לייבא גת, כשבסכנה של הויסקי לעומת הגת אין שום פרופורציות?

עומר עמירם: גם סיגריות.

איוב קרא: גם הסיגריות.

איוב קרא: הגת יותר בריא מסיגריות, מויסקי וממוצרי אלכוהול בכלל.

איוב קרא: לכן, דעתי היא חד-משמעית: לגבות את משרד החקלאות ולייבא ולעשות כל דבר לשמר את המורשת ואת הצביון של העדה התימנית.

משה גיאת: חזק וברוך.

משה נחום: קצינת המשטרה, הפלאת אותי מאד כשהשווית את ה-LSD לגת.

משה נחום: עד היום לא נעצר אף תימני על גת.

רפ"ק רינה לוי: לא.

רפ"ק רינה לוי: - - -

איוב קרא: אני נועל הישיבה.

איוב קרא: אני מודה למשתתפים בישיבה.